1วันที่16เดือนธันวา2562มีอะไรกับแฟน และกินยาคุมฉุกเฉิน 2.วันที่19มีเลือดออก​ มีเลือดออกเหมือนประจำเดือนมีสีน้ำตาลเข้ม​ 3-4วัน 3.เลือดที่ออกวันที่19​ อยู่ในระยะรอบประจำเดือนจะมาคือ(เดือนพฤศจิกา​มาวันที่15) 4.หลังจากวันที่16​ ไม่ได้มีเพศสัมพันธ์อีกเลย​ เลือดที่ออกถือว่าเป็นประจำเดือนไหมคะ​ ประจำเดือนมกรายังไม่มา​ ที่เลื่อนเป็นของยา​ได้ไหมคะ​
สวัสดีครับ Yจากประวัติที่กล่าวมา ก็มีความเป็นไปได้ว่าเลือดที่ออกช่วงวันที่ 19 ธ.ค. จะเป็นประจำเดือนปกติครับ กระนั้น การรับประทานยาคุมฉุกเฉินก็มีผลทำให้ประจำเดือนคลาดเคลื่อนได้ ดังนั้น ขอให้สังเกตประจำเดือนนี้ไปอีกราว 1 สัปดาห์ หากยังไม่มา ก็ควรตรวจการตั้งครรภ์ครับอย่างไรก็ดี พึงระวังว่าไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติดังกล่าว นอกจากนี้ ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับ นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับ